Beszámoló a 2023-as év védőnői tevékenységről!

Ellátandó körzet: Balatonberény, Vörs községek, Csicsergő óvoda Balatonberény, Fonyód Mátyás Király gimnázium.

Gondozott családok száma: 52

Dohányzó család: 12

Csoportos egészségnevelés a területen/ alkalom: 7

Résztvevők száma: 65

Gondozott várandós száma: 16

Balatonberényben: 14

Gondozatlan várandós: 0

Egészségügyi ok miatt veszélyeztetett: 7

Dohányzó várandós: 0

Látogatások száma: 51

Tanácsadáson megjelenések száma: 103

Gyermekágyas látogatás: 36

Szült anyák száma: 9

Centrális tanácsadás Keszthelyen havi 1 alkalommal történik (akinek nincs választott orvosa). Hozzám 2 hetente járnak tanácsadásra a várandósok. Sajnos, a hepatitisz és luesz leleteket nem kapom meg. Ha van a várandósnak ügyfélkapuja akkor ő hozza el az eredményt, ha nincs akkor az orvostól kell elkérnem. 2023.07.01. után maradt a várandós gondozás Keszthelyen, bár a 18. heti ultrahang vizsgálatra már Kaposvárra kell menni a terheseknek. Nagy változás 2024 áprilisától várható. Hol lesznek a Balatonberényiek ellátva pontosan még nem körvonalazódott számomra. Maradhatunk Keszthelyen vagy esetleg minden vizsgálatra Kaposvárra kell menniük a gondozottaknak. Ha ez lesz akkor sajnos több lesz a gondozatlan várandós az összes következményével együtt.

Nővédelem:

Látogatások száma: 33

Tanácsadáson megjelenések száma: 2

A tanácsadóban végzett méhnyakszűrés: 1

Csecsemőgondozás:

Születés szám: 10

Balatonberényben: 9

Halvaszülés nem volt. Otthonszülés nem történt. Anyatejes táplálás 4 hónapos korig 88,8 %, 6 hónapos korig 77,7%. Ez egy nagyon jó eredmény, mely évről- évre változik. Az anyatejes táplálás népszerűsítésére tett lépések:

* tájékoztató kiadása
* helyes szoptatási technika elmondása, megmutatása
* fejés tanítása
* hámsérülés kezelése
* mérleg biztosítása
* táplálkozási tanácsok
* anyatejes nap tartása
* befejeztem a laktációs szaktanácsadó tanulmányimat. Az itt szertett tudásomat is beépítettem a gondozási tevékenységbe.

Az anyatejes napról tanácsadás keretein belül emlékeztünk meg. Baba -Mama klub Vörsön visszaállt a rendes kerékvágásba, télen szünetel. Sajnos Berényben nem igazán volt igény rá.

Kötelező szűrővizsgálatokat folyamatosan végzem, szülői kérdőívek kitöltésre kerülnek, erről a család másolatot kap, oltások nem maradtak el.

Védőnői látogatás száma: 101

Tanácsadáson megjelenés: 104

Egészségügyi ok miatt fokozottan gondozott: 0

MSzSz alkalom: 10

Megjelenések száma: 55

Marcaliból havi 1 alkalommal jön gyerekorvos. Sajnos egyre kevesebben veszik igényben ezt a szolgáltatást, pedig helybe jön az orvos csak el kellene jönni tanácsadásra.

1-3 éves gondozása:

Létszám: 20 fő

Balatonberényben:15

Látogatások száma: 54

Tanácsadáson megjelenés: 61

Hozzám általában 2 hetente, havonta jönnek tanácsadásra. Az egyik Dévény torna lehetőség megszűnt, de a szakszolgálatnál van lehetőség a korai fejlesztések elkezdésére. Nagyon sok esetben iskolás korra a problémák rendeződnek, így nem indul hátránnyal a gyermek.

3-6 éves gondozás:

Létszám: 27 fő

Balatonberényben:21

Látogatások száma: 34

Tanácsadáson megjelenés: 39

Mivel a gyerekek óvodások nehéz összeegyeztetni a családlátogatásokat és a kötelező szűréseket. Általában reggel, ovi előtt végzem el a szűréseket. Az óvodában sok programot szerveznek, a szakemberek kijárnak az intézménybe, így a családok válláról nehéz terhet vesznek le a beutaztatás miatt. Fontosnak tartom hangsúlyozni, hogy a gyakorlás a gyerekekkel nem csak az óvoda feladata, a szülőnek is aktívan közre kell működnie.

Egészségnevelés, témák:

* Szülői tájékoztató a fejtetvességről
* Egészséges táplálkozás
* Személyi higiénia
* Baleset megelőzés
* Környezetvédelem

Tisztasági vizsgálat során élősködőt egy alkalommal sem találtam.

Az 5 éves kori adatlap kitöltése nagyon fontos, hiszen bármilyen probléma felmerül az iskolában, a szakszolgálat mindig ennek a másolatát kéri, bár mennyi idős a gyermek.

Gimnázium:

Beíratottak száma: 445 fő

Megvizsgáltak száma:165 fő

Egészségnevelés 8 alkalommal volt.

Összes részt vevő: 619 fő

Témák:

* Személyes és társas kapcsolatok
* Egészséges táplálkozás
* Barátság, szerelem, párkapcsolat, családtervezés

Fogadó óra 10 alkalommal volt, ahol 12 fő keresett fel adott problémával.

Magas az elhízott gyerekek száma. Nő az emelkedett vérnyomásos személyek száma is. Keveset mozognak, rendszertelenül és egészségtelenül táplálkoznak. Nagyon sokat ülnek a számítógép előtt és ezzel arányosan nő a testsúlyuk. Több a hallásproblémás gyerek is, meglátszik az állandó fülhallgató használata.

2023 májusában megtörtént a komplex népegészségügyi szűrővizsgálat. 152 fő kapott behívó levelet. Megjelent 29 fő, elszomorító ez a fajta hozzáállás a hölgyek részéről. Tervbe van, hogy kitolják a korhatárokat az eddigi 45-65 helyett, 40-70 évre. A statisztikák szerint egyre több a fialt, illetve idősebb hölgyet szűrnek ki.

A szülők megszokták, hogy a Covid miatt látogatás hiányában Messengeren tartottuk a kapcsolatot. Többen ragaszkodnak ehhez a kapcsolati formához, nehéz visszatérni a régi kerékvágásba.

Az intézményekkel az együttműködésem nagyon jó, folyamatosan tájékoztatjuk egymást.

2023.07.01-től a védőnői szolgálat munkáltatója a Kaposi Mór Oktató Kórház lett. A kezdeti akadozás után, elindult a rendszer. Az anyag kiszállítás negyedévente történik, előzetes igény felmérés szerint. Általánosságban elmondható, hogy jó a kommunikáció a kórház és a védőnői szolgálat között. A mentor védőnők segítő készek.

Remélhetőleg elkezdődik 2024 évben az orvosi rendelő és tanácsadó felújítása. Remélve, hogy a népegészségügyi osztállyal egyeztetve helyben megoldható lenne a tanácsadás ez idő alatt.

Kérem a Tisztelt Képviselő Testületet a beszámolóm elfogadására.

2024.02.22 Salamon E Ágnes

védőnő