**Beszámoló a Szociális, Egészségügyi, Kulturális és Oktatási Bizottság 2023. évi munkájáról**

A Szociális, Egészségügyi, Kulturális és Oktatási Bizottság elnöke Salamon Erzsébet Ágnes, tagjai Király Szabolcs képviselő és Orsós György külső bizottsági tag.

A Szervezeti és Működési Szabályzatról szóló 13/2019.(X.28.) Önkormányzati rendelet 71.§ (4) bekezdése a működését részletesen szabályozza.

A bizottság 2023-ban 19 ülést tartott. Nyílt ülés 8 alkalommal volt, zárt ülés 11 alkalommal.

Zárt ülésen az alábbiakat tárgyalta:

Gyógyszertámogatási kérelem.

Rendkívüli települési támogatás.

Bursa Hungarica Ösztöndíj pályázat

Szociális célú tűzifa kérelmek elbírálása.

Karácsonyi csomag elbírálása a szociálisan rászorulóknak.

A családalapítási támogatás, temetési segély, lakásfenntartási támogatás polgármesteri hatáskörbe tartozik.

2023. évi támogatások:

A: Rendkívüli települési támogatás:

Igényelt: 29 fő, 1.285.000 Ft összeg került kifizetésre.

2023 évben módosításra került az igénylés feltétele, jelentősen csökkent az igénylők száma. (2022-ben 47 fő)

B: Gyógyszertámogatás:

Igényelt: 8 fő, 148.000 Ft összeg került kifizetésre.

C: Bursa Hungarica Ösztöndíj:

Pályázott: 1 fő, havi 6.000 Ft lett megállapítva.

D: Iskolakezdési támogatás:

20.000 Ft/fő, 16 gyermek részére, összesen 320.000 Ft.

E: A 65 év felettiek támogatása:

5.000 Ft/fő, 290 személy kapott támogatást. Összesen: 1.450.000 Ft.

F: Karácsonyi csomag (élelmiszer utalvány) a szociálisan rászorulók részére:

8.000 Ft/fő, 41 személy részesült a támogatásban. Összesen: 328.000 Ft.

G: Szociális tűzifa támogatás:

Az Önkormányzat 74 erdei m3 keménylombos tűzifa beszerzéséhez 2.161.540 Ft összegű vissza nem térítendő támogatásban részesült.

39 fő részesült szociális tűzifa támogatásban.

H: Önkormányzati tűzifa támogatás:

7 fő részesült.

6 fő 1 erdei m3-ben, 1 fő 2 erdei m3-ben.

A bizottság az üléseit, a hónap utolsó keddjén, a pénzügyi bizottság ülését megelőzően tartja. A tagok az ülésen megjelennek, a távolmaradást előzetesen bejelentik. A bizottság mindig határozatképes volt. A személyes érintettséget előre jelzik a tagok.

A kérelmeket, előterjesztéseket a bizottság időben megkapja, a hivatal dolgozói tárgyalásra előkészítik.

Ezúton szeretnék köszönetet mondani a hivatal dolgozóinak a pontos, korrekt munkáért. Nagyban hozzájárulnak ahhoz, hogy a bizottság gördülékenyen tudja végezni a feladatát.

**Határozati javaslat:**

**Balatonberény Község Önkormányzat Képviselő-testületének…/2024.(III.21.) határozata a Szociális, Egészségügyi, Kulturális és Oktatási Bizottság 2023. évi munkájáról szóló beszámoló elfogadásáról**

Balatonberény Község Önkormányzat Képviselő-testülete a Szociális, Egészségügyi, Kulturális és Oktatási Bizottság 2023. évi munkájáról szóló beszámolót elfogadja.

Határidő: bizottság elnökének értesítésére 3 nap

Felelős: Druskoczi Tünde polgármester

Balatonberény, 2024.02.29.

Salamon Erzsébet Ágnes

SZEKO Bizottság elnöke